ตอนนี้หยุดคุมกำเนิดแล้ว แต่ประจำเดือนยังคงไม่มาจั้งแต่คุมกำเนิด แต่มีเพศสัมพันธ์แบบหลั่งในแบบนี้จะมีโอกาสตั้งครรภ์หรือไม่
สวัสดีค่ะ linkจากประวัติเดิมที่เคยฉีดยาคุมกำเนิดมาก่อน แล้วได้เปลี่ยนมากินยาคุมกำเนิดชนิดให้นมบุตร ซึ่งเป็นชนิดที่มีฮอร์โมนเพียงตัวเดียวเหมือนยาฉีดคุมกำเนิด เมื่อหยุดทานไปแล้ว การที่ประจำเดือนยังไม่มา อาจเกิดจากการที่รังไข่ยังไม่กลับมาทำงานเป็นปกติ และเยื่อบุโพรงมดลูกยังไม่กลับมาหนาตัวเป็นปกติ ซึ่งอาจต้องใช้เวลานานหลายเดือน ประจำเดือนจึงกลับมาเป็นปกติค่ะอย่างไรก็ตาม หากได้มีเพศสัมพันธ์ไปโดยไม่ใส่ถุงยางอนามัยป้องกัน ก็ย่อมมีโอกาสตั้งครรภ์ได้ เพราะเราจะไม่มีทางทราบได้ว่า การทำงานของรังไข่และการตกไข่จะเกิดขึ้นเมื่อไหร่ค่ะ ดังนั้น หลังจากนี้ หากจะมีเพศสัมพันธ์ ก็ควรใช้ถุงยางอนามัยป้องกัน และหลังจากที่มีเพศสัมพันธ์ไปแล้ว 2 สัปดาห์ ก็ควรตรวจหาการตั้งครรภ์ดูด้วยค่ะ